KLASA: P-289/23

URBROJ: 711-02-01/03-2024-03

Zagreb, 27. veljače 2024.

**Povjerenstvo za odlučivanje o sukobu interesa** (u daljnjem tekstu: Povjerenstvo), na temelju članka 32. stavka 1. podstavka 9. Zakona o sprječavanju sukoba interesa („Narodne novine“, broj 143/21., u daljnjem tekstu: ZSSI) te članka 39. stavka 1. Zakona o općem upravnom postupku („Narodne novine“, broj 47/09. i 110/21., u daljnjem tekstu: ZUP), u predmetu **obveznika Ante Ćurića, ravnatelja Stomatološke poliklinike do 2. studenog 2022.,** dana 27. veljače 2024. donijelo je

**R J E Š E NJ E**

**Obustavlja se postupak KLASA: P-289/23 koji se vodi u odnosu obveznika Ante Ćurića, ravnatelja Stomatološke poliklinike do 2. studenog 2022., s obzirom da je imenovani obveznik preminuo 17. rujna 2023.**

Obrazloženje

Povjerenstvo je na temelju vlastitih saznanja stečenih 3. studenog 2023. otvorilo predmet Pp-289/23, u odnosu na obveznika Antu Ćurića, ravnatelja Stomatološke poliklinike do 2. studenog 2022., vezano za okolnost moguće povrede odredaba o imovinskoj kartici iz članka 10. stavka 2. ZSSI-a, koja proizlazi iz propusta podnošenja imovinske kartice povodom prestanka obnašanja dužnostiravnatelja Stomatološke poliklinike.

Uvidom u digitalne matice umrlih za matično područje Makarska, utvrđeno je kako je obveznik Anto Ćurić preminuo 17. rujna 2023.

Člankom 10. stavkom 2. ZSSI-a propisano je da su obveznici dužni podnijeti imovinsku karticu u roku od 30 dana od dana stupanja na dužnost te u roku od 30 dana po prestanku obnašanja dužnosti.

Člankom 39. stavkom 1. ZUP-a propisano je da se ako u tijeku postupka stranka umre ili pravna osoba prestane postojati, postupak može obustaviti ili nastaviti, ovisno o naravi upravne stvari koja je predmet postupka. O obustavi postupka donosi se rješenje koje se dostavlja nasljednicima, odnosno pravnim sljednicima.

Člankom 46. stavkom 5. ZUP-a propisano je da će, kad se tijekom postupka utvrdi da više ne postoje pravne pretpostavke za vođenje postupka, rješenjem obustaviti postupak.

U pitanjima postupka pred Povjerenstvom koja nisu propisana odredbama ZSSI-a primjenjuju se odredbe ZUP-a.

Povjerenstvo je slijedom utvrđenja da je obveznik Ante Ćurić preminuo nakon otvaranja predmeta broj Pp-289/23, a imajući u vidu da je postupak pred Povjerenstvom strogo osobne naravi u okviru kojeg se utvrđuje individualna odgovornost obveznika vezano za moguće kršenje odredbi ZSSI-a, utvrdilo kako ne postoje pretpostavke za vođenje postupka te je donijelo odluku kao u izreci .

 PREDSJEDNICA POVJERENSTVA

 Aleksandra Jozić-Ileković, dipl. iur.

Dostaviti:

1. Objava na internetskoj stranici Povjerenstva
2. Pismohrana